Luconia. A die 17. Decembris A. 1817 ad 29. Ja- 

 nuarii 1818 in portu Gavite urbis Manilae commoratum 

 est. Lat. bor. 14° 36'. 



Luconia, fornacibus vulcanicis horrida, saltuosa, sil- 

 vosa plurimis aucta est Florae indicae divitiis, quas lu- 

 strare nemini adhuc fuit datum. Urbs vero Manila arx- 

 que Gavite, ingratum botanicis, tanta allectis luxurie, 

 praebent domicilium. Quam occupant, sinus satis vasti 

 a mari sinensi penetrantis ora, agricultura domefacta est» 

 stirpium silvestrium orba. Arx praeterea ab excelsiori 

 littore longe distat, isthmo humili, sabuloso, steriii, in- 

 terjecto. In vico Tierra alta collocavi sedem, nee hie 

 copiosam plantarum messem largiebatur vicinia; diyitio- 

 rem ex itinere retuli, sub fine Januarii ad montem igni- 

 vomum Taal instituto. Dilectissimus autem sodalis, of- 

 ficio, ut fieri solebat, apud navem tenebatur. 



Guajan, ex insulis Marianis extima meridiem versus. 

 A. 1817 die 24. Novembris, vespere facto, portuoi Agana 

 intravimus, die 29«> prima luce, vela sunt data ventis. 

 Lat. bor. 13° 21'. 



Luconiae aequiparanda , eximiis abundat stirpibus. 

 Aliis obstricti curis, unicam instituimus excursionem bo- 

 tanices ergo, plantasque collegimus satis multas, quae 

 nobis summae fuere laetitiae. 



Insulae Sandwich dietae tropico cancris vicinae. 

 Portus Hanna -ruru insulae O-Wahu (Latitudo borea- 

 lis 21° Ife') bis nos tuitus est. Anno nempe 1816 a 

 die 28. Novembris ad diem 14- Decembris et A. 1817 a 

 die 2. ad 14. Octobris. Bis praeterea insulae O-Waihi 

 littus raptim tetigimus: A. 1816 die 24. Novembris et 

 A. 1817 die 28. Septembris. 



Mauna-roa, maximus mons insulae O-Waihi, qui 

 altitudine 2482 hexapodarum metilur, vastum e nubibus 

 extollit cacumen, nive subinde canescens. Solus Menzies, 



